Авто OFFNews | ПОСЛЕДНА ПРОМЯНА 25 април 2019 в 10:1112010
Легендарният офроудър Mitsubishi Pajero слиза от сцената на един от най-важните си пазари - този в родната му Япония. За целта, Mitsubishi пуска специална серия Final Edition, лимитирана до 700 бройки.
Mitsubishi Pajero Final Edition ще е с върхово ниво на оборудване, в което влиззат кожен салон, климатроник, рейки на багажника, електрически люк и др. Машината ще се предлага с избор между 4 цвята - бял, сребърен, черен и в комбинация между светло купе и тъмен покрив.
Всеки клиент на финалната серия ще получи и специален часовник Citizen с логото на всъдехода и надпис Final Edition. Цената на спецверсията е 4,5 милиона йени или около 40 000 щатски долара.
Pajero Final Edition ще разчита на добре познатия 3,2-литров турбодизелов двигател с максимална мощност 190 к.с. Задвижването е на четирите колела с понижаващи предавки и блокаж на задния диференциал. Скоростната кутия 5-степенна, автоматична.
Въпреки че Mitsubishi Pajero напуска родния си пазар, производството му ще продължи за още над 70 държави, включително Китай и Австралия, която е сред основните потребители на модела.
Етикети:final editionjapan salesmitsubishi pajeroмицубши паджеропазаряпония